गौरतलब है कि विक्रम चंद्रा के लंबे चौड़े उपन्यास Sacred Games पर ये वेब सीरीज आधारित है और अपने अंतरंग दृश्यों, हिंसा और धर्म और राजनीति को लेकर विस्फोटक कमेंट्स के चलते ये चर्चा में बनी हुई है। इस सीरीज़ में 1975 की इमरजेंसी, नसबंदी, बोफोर्स स्कैम और शाह बानो केस जैसी कुछ घटनाओं को नैरेटिव के हिसाब से इस्तेमाल किया गया है। दर्शकों में इस शो को लेकर जबरदस्त उत्साह है और अपने रिलीज के बाद से ही ये शो ट्रेंड कर रहा है।